CELEX: 62008CA0263
Language: bg
Date: 2009-10-15 00:00:00
Title: Дело C-263/08: Решение на Съда (втори състав) от 15 октомври 2009 г. (преюдициално запитване от Högsta domstolen, Швеция) — Djurgården-Lilla Värtans Miljöskyddsförening/Stockholms kommun genom dess marknämnd (Директива 85/337/ЕИО — Участие на обществеността в процеса на вземане на решения в областта на околната среда — Право на обжалване на разрешенията за осъществяване на проекти, които могат да имат значително въздействие върху околната среда)

5.12.2009   
            
            
               BG
            
            
               Официален вестник на Европейския съюз
            
            
               C 297/12
            
         Решение на Съда (втори състав) от 15 октомври 2009 г. (преюдициално запитване от Högsta domstolen, Швеция) — Djurgården-Lilla Värtans Miljöskyddsförening/Stockholms kommun genom dess marknämnd
   (Дело C-263/08) (1)
   
   (Директива 85/337/ЕИО - Участие на обществеността в процеса на вземане на решения в областта на околната среда - Право на обжалване на разрешенията за осъществяване на проекти, които могат да имат значително въздействие върху околната среда)
   2009/C 297/12
   Език на производството: шведски
   
      Запитваща юрисдикция
   
   Högsta domstolen
   
      Страни в главното производство
   
   
      Ищец: Djurgården-Lilla Värtans Miljöskyddsförening
   
      Ответник: Stockholms kommun genom dess marknämnd
   
      Предмет
   
   Преюдициално запитване — Högsta domstolen — Тълкуване на член 1, параграф 2, член 6, параграф 4 и член 10а и на приложение II, точка 10 от Директива 85/337/ЕИО на Съвета от 27 юни 1985 година относно оценката на въздействието на някои публични и частни проекти върху околната среда (ОВ L 175, стр. 40; Специално издание на български език, 2007 г., глава 15, том 1, стр. 174), изменена с Директива 2003/35/ЕО на Европейския парламент и на Съвета от 26 май 2003 година за осигуряване участието на обществеността при изготвянето на определени планове и програми, отнасящи се до околната среда, и за изменение по отношение на участието на обществеността и достъпа до правосъдие на Директиви 85/337/ЕИО и 96/61/ЕО на Съвета — Декларация на Комисията (ОВ L 156, стр. 17) — Сдружение с нестопанска цел, участвало в производството преди даването на разрешение на проект, който може да има значително въздействие върху околната среда — Национално законодателство, което подчинява правото на сдруженията с нестопанска цел да обжалват разрешение за осъществяване на такива проекти на условието целта за опазване на околната среда да е посочена в устава им, да са упражнявали дейността си най-малко три години и да имат най-малко 2000 членове
   
      Диспозитив
   
   
               1.
            
            
               Проект, какъвто е разглежданият в главното производство, за отвеждане на просмукващите се води в тунел, в който са прекарани електропроводни линии, и за инжектирането на вода в почвата или скалите, за да се компенсира евентуално спадане на нивото на подземните води, както и за изграждането и поддръжката на инсталации за отвеждане и за привнасяне на вода, попада в приложното поле на точка 10, буква л) от приложение II към Директива 85/337/ЕИО на Съвета от 27 юни 1985 година относно оценката на въздействието на някои публични и частни проекти върху околната среда, изменена с Директива 2003/35/ЕО на Европейския парламент и на Съвета от 26 май 2003 година, независимо от крайното предназначение на подземните води, и в частност независимо от това дали те са обект на последващо използване.
            
         
               2.
            
            
               Членовете на заинтересованата общественост по смисъла на член 1, параграф 2 и на член 10а от Директива 85/337, изменена с Директива 2003/35, трябва да имат възможност да обжалват решението, с което инстанция, принадлежаща към съдебната система на дадена държава членка, се е произнесла по молба за разрешение за осъществяване на проект, независимо от ролята, която същите са могли да играят при разглеждането на споменатата молба, участвайки в производството пред споменатата инстанция и излагайки по този повод позицията си.
            
         
               3.
            
            
               Член 10а от Директива 85/337, изменена с Директива 2003/35, не допуска разпоредба от национално законодателство, която предоставя правото на обжалване на решение, свързано с дейност, попадаща в приложното поле на тази директива, изменена, само на сдруженията за опазване на околната среда, които наброяват най-малко 2 000 членове.
            
         
      (1)  ОВ C 209, 15.8.2008 г.